Chadwick Boseman

Chadwick Aaron Boseman ( Anderson, Hegoaldeko Carolina, 1976ko azaroaren 29a - Los Angeles, Kalifornia, 2020ko abuztuaren 28a ) estatubatuar aktorea, gidoilari eta dramagilea izan zen.

 Biografia 
2000. urtean, Howard unibertsitatean Washingtonen, zinema zuzendaritzan lizentziatu zen. Halaber, Oxfordeko Drama Akademia britainiarrean lizentziatu zen. Neurri batean, Denzel Washingtonek finantziatu zizkion ikasketak.

Zineko bere rolik ezagunenak izan ziren Jackie Robinson beisbol jokalariarena egiten 42 filmean (2013), James Brown-en rola Get on Up-en (2014) eta batez ere T'challa pertsonaia (pantera beltza edo Black panther superheroia), Wakandako printze eta erregea, Marvel unibertso zinematografikoko film hauetan: Captain America: Civil War (2016), Black Panther (2018), Avengers: Infinity War (2018) eta Avengers: Endgame (2019). Black Pantherren bereziki, protagonista bera izan zen eta.

Bosemani III. faseko koloneko minbizia diagnostikatu zioten 2016an. 2020. urtera bitartean IV. fasera igaro zitzaion. Bosemanek ez zuen publikoki hitz egin bere minbiziaren diagnostikoaz. Tratamenduan zehar (tartean kimioterapia) lanean jarraitu zuen eta filmak egiten jarraitu zuen hainbat filmetarako, besteak beste Marshall, Da 5 Bloods, eta Ma Rainey's Black Bottom.

 Erreferentziak 

Kategoria:Afro-amerikar aktoreak
Kategoria:Hego Carolinarrak
Kategoria:Drama gizonezko aktore onenaren Urrezko Globo saridunak (zinea)